Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 106

21. § A Szolgálati Szabályzat 110. pontja helyébe a következő rendelkezés lép: „110. A híradó és informatikai főnök kötelessége — részt vesz a dandár (ezred) készenléti tervének kidolgozásában, szakterületén biztosítja a dandár (ezred) készenlét fokozását, irányítja a dandár (ezred) alegységei híradó, elektronikus adatvédelmi és informatikai szakfeladatait; — ismerje a dandár (ezred) alkalmazási terveit, szervezetszerű és megerősítésül kapott híradó, információvédelmi és informatikai alegységei helyzetét, feltöltöttségét és lehetőségeit, javaslatot dolgoz ki azok alkalmazására; — ismerje az alegységek híradó, elektronikus adatvédelmi és informatikai eszközeit, azok alkalmazási lehetőségeit, üzemeltetési szabályait, biztosítja a hadrafoghatóságot, ismerje a szükségleteket, az ellátottságot; — biztosítja a dandár (ezred) alegységeinél lévő híradó, elektronikus adatvédelmi és informatikai eszközök és szakanyagok üzemeltetését, a rendeltetés- és szakszerű igénybevételt; — tervezi, szervezi és irányítja a dandár (ezred) személyi állományának, alegységeinek híradó és informatikai kiképzését, az osztályos fokozatra kötelezettek osztályba sorolási vizsgáit, részt vesz az alegységek harcászati gyakorlatainak kidolgozásában, és a levezetés során biztosítja a szakmai követelmények érvényesülését; — szolgálati alárendeltjein kívül ismerje a szakmai alárendeltségében lévő személyi állomány képességeit; — megszervezi és ellenőrzi a dandár (ezred) napi postaforgalmát; — részt vesz a dandár (ezred) szolgálati tevékenysége biztonsági rendszabályainak kidolgozásában, szakterületén irányítja azok végrehajtását; — tervezi, végrehajtja a dandár (ezred) alegységeinek híradó és informatikai kiképzését és ellenőrzi a felszerelések állapotát.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes